احياء القاهره القديمه واصل اسمائها

احياء القاهرة القديمة واصل اسمائها

المغربلين ، السروجية ، الدرب الأحمر ، حوش الغجر ، بركة الفيل ، تل العقارب ، درب المهابيل ، السكاكينى ، العباسية و غيرها من شوارع و احياء مصر القديمة ، و بعد كل اسم من الاسامى حكاية و سر .

 الدرب الأحمر 
اروايات كثيرة بتتردد حوالين تسمية المنطقه باسم الدرب الأحمر، أشهرها أن مجموعة من الأشخاص عندهم بشرة حمراء جم مصر مع دخول الفاطميين، وسكنوا فى الدرب وسميت المنطقة باسمهم، زى ما اتسمى الدرب الى قدامها باسم درب الأتراك علشان سكن عدد من الوافدين الأتراك فيه ودرب السودانيين، اللى كان ساكن فيه عدد من السودانيين.
فى رواية تانية بتقول إن سبب التسمية نسبة الاحجار باللون الاحمر والابيض الى اتبنى بيها اثار ومبانى الشارع

 المغربلين 
السروجية ، الخيامية، القربية ،الساقين واللى قرب بعضها المغربلين، كان يسكنها العطارون اللى كانو دائما يغربلون عطارتهم لحد تخلو من الشوائب علشان كده سميت بالمغربلين، أما السروجية فكانت مشهورة بصناعة كل ما يخص الحصنه من الحدوات وسروج و علشان كده سميت بالسروجية ، اما الخيامية فكان يقطنها صناع الخيام، و كذلك القربية كمان سميت بكده الاسم علشان سكانها كانو مشهورين بصناعة القرب وبيعها لالساقيين .
 بركة الفيل 
تعود بقصته لعهد الفراعنة، كان يعيش عدد من الفيلة فيها و كان يعبدهم أهالى المناطق المحيطة، ولما كانت تجف الأرض يصلون ليها ويطلبون نزول الماء، علشان كده أطلق على دى المنطقة برَكَة الفيل بفتح الباء و مع مرور الزمن اطلق عليها العامة "بركة الفيل" بكسر الباء .
 تل العقارب 
بالسيدة زينب تعود سر تسميته بده الاسم لأن دى المنطقة كانت منطقة جبلية تحوى آلاف العقارب والثعابين، علشان كده سميت بتل العقارب .
 حوش الغجر 
تقع دى المنطقة خلف سور مجرى العيون فى مكان شبه مغمور ، و لده السبب كانت تأتى بعض القبائل الغجرية التى كانت تطرد من الصعيد، هاربين لالقاهرة محاولين الاختفاء فترة .
 درب المهابيل 
سميت دى المنطقة بده الاسم نتيجة وجود بعض محال البوظة التى كان يقبل عليها أهالى المنطقة،و ده كان يخلليهم سكارى معظم الوقت و علشان كده سميت بدرب المهابيل .
 درب البرابرة 
سميت بده الاسم نتيجة نوعية سكانها من البرابرة سواء من المغرب العربى أو السودان أو افريقيا، وكانوا يتسمون بالفقر الشديد و كانو يشتغلو بالخدمة عند أهالى حى "درب الأغوات" و الذى كان يسكنه الأغوات ومعظم رجال البلاط الملكى.
 العباسية 
أن العباسية كانت تسمى "أرض الطبالة"، و كانت من أغنى و أجمل مناطق القاهرة، وفى سنة 1849 م أنشأ عباس حلمى الاولانى ثكنات للجيش، و من ساعتها سميت "العباسية"، بعدين عمرت وبنيت المبانى بها، وقسمت لأحياء .
 الفسطاط 
ذكر كتاب "أصل الأشياء" قصة تانيه لها: "بعد فتح عمرو بن العاص مصر، راودته قصة طريفة تعود سببها لتسمية الفسطاط، لما قرر المسلمين الرحيل لقو عش يمامة على فسطاط "خيمة" عمروبن العاص، فأمر الجنود أن يتركوها، و من كده الوقت سميت بـ"الفسطاط"، وبنى بيها أول جامع فى إفريقيا باسم عمرو بن العاص.
 خان الخليلى 
سمى بده الاسم نسبة لمؤسسه الأمير "جركس الخليلي"، و هو احد امراء السلطان برقوق ، ويضم خان الخليلى مساجد ومعالم أثرية و أسواق ، ويقع فوق مقابر الخلفاء الفاطميين سابقا .
 حلوان 
ذكر فى كتاب "أصل الأشياء"، أن حلوان أنشاها عبدالعزيز بن مروان سنة 67هـ، 686 م، و أنه اضطر للانتقال لالفسطاط فى سنة ظهور الطاعون. اختار ليها ابن مروان اسم حلوان، لأنه يرى أن موقعها يشبه حال مدينة "حلوان" فى العراق.
 العجوزة 
 واحد من أحياء الجيزة , تعود تسميتها ل"نازلى هانم بنت سليمان باشا الفرنساوي"، مؤسس الجيش المصرى بعهد محمد علي. لقبت بـ"العجوزة"، لأنها أشرفت على بناء جامع العجوزة رغم بلوغها 90 عاما، ما جعل الأهالى يطلقون على الجامع والمنطقة  كلها "العجوزة

 الأزبكية 
نسبه للامير أزبك أتابك الجيش المصرى فى عهد السلطان الأشرف قايتباى. حى الأزبكيه
 الظاهر 
نسبه للسلطان الظاهر بيبرس. حى الحسينيه و الظاهر
 باب اللوق 
اتعرفت قديم بخط الاسماعيلية نسبه لللخديوى اسماعيل. فى بدايه العصر المملوكى كانت ارض زراعية واتسمت " لوق " لانها كانت ارضها بتبقى " لوق (ا ليَّنه) " لما بتبتدى زراعتها بعد الفيضان اللى كان بيغمرها. فضلت ارض زراعيه لحد سنة 1261 لما بنى فيها الظاهر بيبرس بيوت للمغول الوافدين ، و بعدين اتحولت لأرض زراعيه تانى لحد سنة 1858 لما بنى فيها الخديوى اسماعيل مبانى و بيوت و قصور و ظهرت فيها الشوارع و الميادين

 بولاق الدكرور 
كلمة دكرور متحرفه من كلمة " تكرور " و هما قبايل افريقيه سود جم مصر من غرب افريقيا. اتعرفت زمان باسم يمنية بولاق ، و بعد ما عاش فيها شيخ ولى اسمه ابو محمد يوسف بن عبد الله التكرورى فى العصر الفاطمى اتعرفت ببولاق التكرور. سنة 1863 اتحول مجرى النيل ، و هدت الدوله المسكن فى بولاق التكرور سنة 1868 ، و عزلت الناس للمكان الحالى اللى فيه المتحف الزراعى و بيتقال ضريح الشيخ يوسف التكرورى.
 اثر النبى 
بيتسمى بالاسم ده عشان موجود فيه حجر قديم عليه شكل قدم بيعتقد الناس انها اثر لقدم النبى محمد. اتنقل الحجر ده للجامع اللى بناه الظاهر بيبرس و بنى فوقيه قبه لسه موجوده. فى الحى ده فيه كمان دير مسيحى مشهور اسمه دير الملاك.

 الاسماعيليه 
اتنسب للخديوى اسماعيل . من أحياء القاهره القديمه ن بيمتد من غرب حى الأزبكيه و شارع عابدين للنيل و قناة الاسماعيليه اللى كانت بتبدأ شمال موقع متحف الاثار المصريه لكن اتردمت. الخديوى اسماعيل شيد الحى ده على النمط الأوروبى و منح اراضيه بالمجان للى يتعهد انه يبنى بيت قيمته مش اقل من 1200 جنيه فى مدة 18 شهر.الحى اتميز بأوتيلاته و كنايسه و بيوت و سرايات الأعيان و القنصليات. كان فيه معسكرات قصر النيل اللى اتدمت فى أربعينات القرن العشرين و اتبنت مكانها جناين التحرير و فندق النيل هيلتون و مقر الاتحاد الاشتراكى و جامعة الدول.
 إمبابه 
على الشط الغربى للنيل اتجاه بولاق على بعد 10 كيلو من الجيزه، بيوصل ليها شارع 26 يوليه و كوبرى الزمالك. اتعرفت باسم انبابه قبل الاسم ما يتحرف لإمبابه. حصلت فيها معركه بين جيش نابوليون بونابارت و بقايا المماليك فى العصر العثمانلى (1798).
 الخرنفش 
اسمه متحرف من كلمة " الخرنشف ". ايام الفاطميين كان ميدان جنب القصر الغربى و البستان الكافورى.
 الخليفه 
بيتعرف كمان باسم حى القلعه لإن قلعة الجبل بتطل عليه. موقعه فى جنوب القاهره و شارع القلعه بيوصله للعتبه الخضرا فى قلب القاهره.
 السيده زينب 
السيده زينب حفيدة النبى محمد و بنت الإمام على ، راحت مصر و سكنت المنطقه دى فى ضيافة والى مصر فى قصره اللى اتحول بعد وفاتها للضريح الحالى فى ميدان السيده زينب و اتنسب الحى لإسمها.
 عابدين 
بيتنسب للامير اللواء السلطانى عابدين بك اللى كان ساكن ناحية سويقة صفيه جنب الزير المعلق. جدد جامع الفتح اللى فى الحى و كان جنب بيته فأتنسب اسم الحى ليه. لما بنى الخديوى اسماعيل سراية عابدين دخل الجامع فى حدود السرايه.
 شبرا 
فى القرن 13 كان مكان بتغمره ماية النيل ، لما ظهر فى التقسيم الإدارى لأحياء القاهره كان بيتكون من جزيرة بدران و كوبرى شبرا، عد سكانه فى الوقت ده كان 1091.
 زينهم 
اتبنى على أطلال مدن العسكر و القطائع جنوب حى السيده زينب.
 العباسيه 
بيتنسب لوالى مصر عباس حلمى الاول اللى عمره و بنى فيه فى سنة 1849 معسكرات للجيش ، و بعدين تبعوهم التجار و الأهالى و بنوا فيه بيوت و دكاكين جنب المعسكرات. الأراضى كانت بتديها الدوله بالمجان للى عايز يبنى عليها و بكده اتوسعت المنطقه. ايام الخديوى اسماعيل كانت مبانى الحى ده ما بتتجاوزش المنطقه اللى بين الزعفران و القبه الفداويه.
 الصاغه 
ده حى الصيغه الدهب فى القاهره ، بيتفرع من شارع الموسكى قبل الازهر و بينتهى عند خان الخليلى و النحاسين. فيه محلات كتيره بتبيع الصيغه و الأحجار الكريمه ، و بيتميز بحواريه الضيقه و بيتسمى شارع الدهب.
 الصليبه 
اتعرف بالاسم ده لإن بتتلاقى فيه شوارع الصليبه و شيخون و الركبيه و السيوفيه ، مكونه شكل صليب اتجاه سبيل ام عباس. بيتميز الحى ده بأثار مصريه جميله من العصور الوسطى.
 طره 
اسمه الأصلى " طارو " اسم فرعونى. بيتعرف دلوقتى باسم طره البلد عشان يتميز عن منطقتين تانيين انفصلوا عنه سنة 1932 و ههما طرة الحجاره و طرة الاسمنت. فى سنة 1941 عثر علما الاثار فى الحى ده على مناره قديمه فى جبل طره فيها مخطوطات بتتضمن تفسير للكتاب المقدس من القرنين اربعه و خمسه.
 الفجاله 
موقعه بين شارع كلوت بك و حى الظاهر فى جنوب شارع رمسيس ، الفرنساويه كانو اول اللى نظموا شارع الفجاله.
 مسطرد 
اسمه الأصلى " منية صرد " لكن الاسم اتحرف فى العصر العثمانى . كان فيه سرايا صغيره لمرات الخديوى عباس حلمى التانى.
 البساتين 
فى جنوب القاهره ، كان اسمه زمان بساتين الوزير. البساتين دى بتتنسب للوزير ابو الفرج محمد و كانت موجوده فى شرق بركة الجيش.

 مواقع خارجيه ليها علاقه بالموضوع 
 شارع المعز من اقدم شوارع مصر و العالم

 المراجع 
 المقريزى : المواعظ و الاعتبار بذكر الخطط و الاثار، مطبعة الادب، القاهرة 1968.
 حسن الرزاز ، عواصم مصر ، دار الشعب، القاهرة 1995

تصنيف:احياء القاهره
تصنيف:القاهره
تصنيف:تاريخ مصر العمرانى